P&G – บริษัทข้ามชาติผู้นำด้านสินค้าอุปโภคบริโภค
10 สิงหาคม 2565

P&G – บริษัทข้ามชาติผู้นำด้านสินค้าอุปโภคบริโภค  
คงไม่ผิดนักหากจะกล่าวว่าในปี 2022 เป็นหนึ่งในปีที่นักลงทุนเผชิญกับสภาวะการลงทุนที่ผันผวนนับตั้งแต่ช่วงต้นปีที่ผ่านมาจนถึงปัจจุบัน ไม่ว่าจะเป็นความขัดแย้งระหว่างยูเครนและรัสเซีย การปรับขึ้นของราคาน้ำมัน เงินเฟ้อที่เพิ่มขึ้นอย่างรวดเร็ว และล่าสุดในกรณีความตึงเครียดระหว่างประเทศจีนและไต้หวัน ซึ่งการลงทุนในสถานการณ์ที่เต็มไปด้วยความไม่แน่นอนต่างๆ เหล่านี้ การลงทุนในบริษัทที่มีผลประกอบการที่ดีสม่ำเสมอและสามารถทดทานได้ในทุกสภาวะของเศรษฐกิจถือว่าเป็นหนึ่งทางเลือกที่น่าสนใจสำหรับการลงทุนในช่วงครึ่งปีหลังนี้
Procter & Gamble – หนึ่งในผู้นำด้านสินค้าอุปโภคและบริโภคที่ใหญ่ที่สุดในโลกสัญชาติอเมริกันเจ้าของ Slogan ฮิต “Touching Loves, Improving Life” ก่อตั้งโดย William Procter & James Gamble โดยบริษัทมียอดขายมากกว่า USD 80 Billion และขายสินค้ามากกว่า 180 ประเทศทั่วโลก โดยสินค้าที่มีชื่อเสียงใน Product Portfolio ของ Procter & Gamble มีดังต่อไปนี้และ Tide, Bounty, Charmin, Pampers, Cascade, Mr. Clean, Vicks, Crest, Oral-B, Old Spice, Pantene, Gillette, Head & Shoulders และ  Tampax (เชื่อว่านักลงทุนชาวไทยคุ้นเคยกับผลิตภัณฑ์เหล่านี้กันเป็นอย่างดี) ในเชิงรายได้บริษัทมียอดขาย 47% มาจาก US และ Canada, 9% มาจาก Asia Pacific, 10% มาจากประเทศจีน, 6% มาจากละตินอเมริกา และ 6% มาจากกลุ่มประเทศ IMEA (India, Middle East และ Afica) บริษัทยังมีจุดเด่นที่น่าสนใจนั้นก็ถือการมีธุรกิจที่หลากหลายประเภทซึ่งสามารถกระจายรายได้เป็นอย่างดี โดยสามารถแบ่งออกเป็น 5 ประเภทดังต่อไปนี้ 1) Beauty 2) Grooming 3) Health Care 4) Fabric & Home Care และ 5) Baby, Feminine และ Family Care  
ณ ปัจจุบัน Procter & Gamble มีมูลค่าตลาด (Market Cap) อยู่ที่ USD 345,816.2 Million ปัจจุบันซื้อขายที่ P/E 25.02 เท่า มี Dividend Yield อยู่ที่ 2.52% โดยปัจจุบันราคาล่าสุดอยู่ที่ USD 144.72 (อ้างอิงข้อมูลจากราคาปิดหุ้นของเมื่อวันที่ 05/08/2022)
ปัจจัยที่นักลงทุนต้องติดตาม
บริษัทมีรายได้และกำไรต่อหุ้นเติบโตต่อเนื่องตั้งแต่ปี 2019-2022 (โดย CFRA Research คาดการณ์ว่าบริษัทจะมีรายได้เติบโตต่อเนื่องในปี 2023 และ 2024) และนอกจากนี้ P&G ยังสามารถจ่ายเงินปันผลออกมาได้อย่างสม่ำเสมอด้วย จากข้อมูลตั้งแต่ปี 2002 จนถึงปัจจุบัน P&G จ่ายเงินปันผลต่อเนื่องในทุกไตรมาส และจ่ายเงินปันผลต่อหุ้นเพิ่มขึ้นทุกปี
ในความเป็นจริงหุ้นปลอดภัยไม่มีอยู่จริง (ขึ้นชื่อว่าหุ้นคือสินทรัพย์เสี่ยง) หุ้นปลอดภัยคือหุ้นที่สามารถทดทานต่อความไม่แน่นอนภายใต้สถานการณ์ในปัจจุบันนักลงทุนควรลงทุนในบรัษัทที่มีรายได้ที่แน่นอนและสามารถจ่ายปันผลได้สม่ำเสมอ 
เมื่อเปรียบเทียบอัตราผลตอบแทน P&G กับดัชนี S&P500 พบว่าท่ามกลางตลาดที่เต็มไปด้วยปัจจัยลบ แต่บริษัทปรับตัวลงเพียง YTD -11.19% ขณะที่ดัชนี S&P500 ปรับตัวลง YTD -13.14%
Investor Tips:
Procter & Gamble –จดทะเบียนซื้อขายในตลาดหลักทรัพย์ New York Stock Exchange, ประเทศอเมริกา ซึ่งใช้ Ticker Code ในการซื้อขายว่า “PG US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE, CFRA Research ,Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
#KSecurities #KS  #หุ้นต่างประเทศ
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp